Schulth̄s und rat zuͦ Berrnn, unnsren gunnstlichen gruͦss zuͦvor, ersammen
lieben getruwen. Als dann des kilchherrnn von Schertzlingen gelaß guͦt
dem erwirdigen herrnn, dem probst zuͦ Inderlappen ördenlich zuͦgehört.
Und wir haben verstan, wie dann Felix sin knab etwas enndrung dar inn
gebrucht hab. Bevelchen wir üch mit allem errnnst, daran ze sin
und ze verschaffen, damit dem vermellten herrnn probst sölich guͦt
alles und besunders, was durch den selben knaben verennderrt ist,
völlentlich gelanng. Und ob er dann den selben herrnn in etwas
vordrung deshalb vermeinte ze haben, inn darumb hie vor unns
mit recht ze suͦchen. Das ist unnser will. Dat dorrnnstag nach
A Martini anno item lxxxi°